cyanic-selkie/wikianc huggingface dataset:
One Tree Hill
მეხუთე სეზონი
ნეიტანი, რომელიც ხვდება რომ ყოველდღიური სმის გამო, შეიძლება მან ჰეილი და ჯეიმი დაკარგოს, ნელ-ნელა ცხოვრებას უბრუნდება. ის ხდება ქუენტინის ფილდსის (რობი ჯონს) მენტორი, რომელიც პრობლემის მომტანი სტუდენტია და ყვავების საუკეთესო მოთამაშე. პარალელურად ჰეილი დაიქირავებს ძიძას სახელად კერი (ტორეი დე ვიტო), რომელიც მოგვიანებით ფსიქოფატი აღმოჩნდება, რომელიც ცდილობს ნეიტანის შეცდენას და მისი და ჯეიმის მისაკუთრებას. როდესაც ნეიტანი შხაპს იღებს, კერი მას ვანაში შეუხტება და ჰეილი მათ თავზე წამოადგება. ჰეილი კერის სახლიდან გააგდებს და ნეიტანთან ჩხუბს დაიწყებს, რასაც კინაღამ ჯეიმი შეეწირება, რომელიც აუზში ჩავარდება. ჰეილი ნეიტანს ეტყვის რომ მას გაყრა უნდა. ხუთი წლის შემდეგ დენს თავდებით უშვებენ.
ოთხი კვირის შემდეგ, ნეიტანი და ჰეილი დებს დაიქირავებენ ძიძად და ოჯახი კვლავ ერთად შეიკვრება. ნეიტანი კალათბურთში დაბრუნებას გადაწყვეტს, პეიტონი კი ჰეილის ეხმარება ჩაწერაში, დები ამასობაში სკილთან გაატარებს ღამეს. დენი ცდილობს, რომ ჯეიმის ცხოვრების ნაწილი გახდეს, მაგრამ ნეიტანი, ჰეილი და დები ამას უკრძალავენ, რის შემდეგ დენი მათ გაუმხელს რომ HCM ჭირს და 6 თვე დარჩა სიცოცხლის, რომელიც უნდა რომ ოჯახთან გაატაროს.
საფინალო სეზონში, ბრუკი დათრგუნულია, რადგან მან ენჯი მშობლებს უნდა დაუბრუნოს და იგი დახმარებას ლუკას თხოვს. დალევიდან ერთი კვირის შემდეგ ლუკასი გადაწყვეტს, რომ დროა გააკეთოს მნიშვნელოვანი გადაწყვეტილება თავის ცხოვრებაში, პეიტონი კი ცდილობს გაუმკლავდეს იმას რომ ლუკასი მას ვერ იტანს. ლუკასი პეიტონს მოინახულებს და აუხსნის რომ მას ის სულაც არ ეზიზღება, უბრალოდ ძნელია მისი კვლავ დანახვა ამდენი წლის შემდეგ. ლინდსი ბრუნდება, რომ ლუკას მისცეს რედაქტირებული წიგნის ასლი და რომ გამოემშვიდობოს, მოგვიანებით ის ლუკას მესიჯს უტოვებს ტელეფონზე და ეუბნება რომ იგი სინამდვილეში არავის ხვდება და ყოველდღე ლუკასი ენატრება. მილისენტის დახმარებით მაუთი ტოვებს სამუშაოს და განიხილავს წინადადებას, სადაც მას ომაჰაში ეპატიჟებიან. სკილსი და დები განაგრძობენ ჩუმად შეხვედრებს, ნეიტანი და ჰეილი კი გახარებულნი არიან იმითი, რომ ჯეიმიმ გადალახა შიში და კვლავ დაიწყო ბასეინში ცურვა. დენს გადაწყვეტილი აქვს მოკლას კარტერი, რომელიც კრიტიკულ მდგომარეობაში იმყოფება და რომელიც გულის ტრანსპლატაციის სიაში დენზე წინ დგას, მაგრამ ბოლო მომენტში ჯეიმის გამო იგი გადაიფიქრებს მის მოკვლას. ბუნება კი თავისას აკეთებს, კარტერი კვდება და დენი ძალიან გახარებულია ამ ამბით, მაგრამ 1 წუთით ადრე, სანამ მას შეატყობინებენ რომ იგი მზადაა გულის გადანერგვისთვის, დენს მანქანა დაარტყამს. ნეიტანი ბრუნდება კალათბურთში, ხოლო ჰეილი მუსიკაში. პეიტონს კი მია დაურეკავს, რომელიც ეუბნება რომ იგი შეხვდა იმ ადამიანს რომელიც ამბობს რომ ელის იცნობდა. პეიტონი მიას თხოვს რომ იმ ადამიანმა პეიტონს დაურეკოს. აეროპორტში, ლუკასი მობილურით რეკავს. სიუჟეტში ნაჩვენებია, პეიტონი, ბრუკი და ლინდსი, სამივენი მობილურს იღებენ და ლუკასი ერთ-ერთ მათგანს ეუბნება, რომ მას აქვს ორი ბილეთი ლას ვეგასში და პატიჟებს ერთ-ერთ მათგანს და საღამოს დაქორწინებას სთავაზობს.
მეექვსე სეზონი
2008 წლის 3 მარტს, CW-მ გამოაცხადა რომ გადაიღებენ One Tree Hill-ის მეექვსე სეზონს. ახალი სეზონი დაიწყება 2008 წლის 1 სექტემბერს, ორშაბათს Gossip Girl-ის შემდეგ. ეფექტს მოახდენს თუ არა 2008 წლის სცენარისტების გაფიცვა შოუზე ჯერ ცნობილი არ არის. ცნობილი არის მხოლოდ ის, რომ CW-მ One Tree Hill-ის მეექვსე სეზონისთვის 23 ეპიზოდი შეუკვეთა.
რესურსები ინტერნეტში
კატეგორია:ამერიკული ტელესერიალები კატეგორია:2000-იანი წლების ტელესერიალები კატეგორია:One Tree Hill
912
თარიღი უცნობია
*
რიკოთიტი
რიკოთიტი (მდინარე რიკოთულის სახელის მიხედვით) — ინტრუზიული სრულკრისტალური მაგმური ქანი. რიკოთიტის ძირითადი ქანთმაშენი მინერალებია პლაგიოკლაზი (ანდეზინ-ლაბრადორის რიგისა), პიროქსენი, რქატყუარა, ორთოკლაზი, ბიოტიტი, ზოგჯერ კვარცი; აქცესორული — მადნეული მინერალები, რუტილი, აპატიტი, ორთიტი, ცირკონი და სფენი. პიროქსენისა და რქატყუარის რაოდენობრივი შეფარდების მიხედვით განარჩევენ პიროქსენიან რიკოთიტს და რქატყუარიან რიკოთიტს.
რიკოთიტი გვხვდება მცირე ზომის სხეულების სახით რიკოთულისა და საკბულის ხეობებში. რიკოთიტი წარმოიქმნება ფუძე მაგმის მიერ გრანიტოიდების ასიმილაციის პროცესების დროს. პირველად შეისწავლა და სახელი უწოდა გ. სმირნოვმა.
ლიტერატურა
კატეგორია:მაგმური ქანები
ბეკი (მუსიკოსი)
ბეკ ჰანსენი (დაბადების სახელი ბეკ დავიდ კემპბელი, 8 ივლისი, 1970) — ამერიკელი მუსიკოსი, მომღერალი-სიმღერების ავტორი და მულტი-ინსტრუმენტალისტი, ცნობილი თავისი სასცენო სახელით „ბეკი“ (Beck).
თავისი მუსიკალური სტილების პოპ კოლაჟით, არაპირდაპირი, ირონიული ტექსტებით, და სემპლებით, დრამ მანქანებით, ცოცხალი ინსტრუმენტების ჟღერადობით და ხმის ეფექტებით შედგენილი პოსტ-მოდერნისტული არანჟირებებით, ბეკს თბილად იღებდნენ კრიტიკოსებიც და პუბლიკაც მთელი მისი მუსიკალური კარიერის განმავლობაში, და იგი 1990-იანი წლების ალტერნატიული როკის ყველაზე იდისინკრატულ არტისტებს შორის ირიცხებოდა.
Crassispira monilifera
Crassispira monilifera — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ლიმანეცი
რესურსები ინტერნეტში
კატეგორია:ბერისლავის რაიონის სოფლები
სამარო-ივანოვკა
სამარო-ივანოვკა (Һамар-Ивановка; Самаро-Ивановка) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 320 ადამიანი. რაიონულ ცენტრ მელეუზიდან დაშორებულია 8 კილომეტრით. უახლოესი რკინიგზის სადგურია მელეუზი, რომელიც დაშორებულია 8 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (50%).
სქოლიო
კატეგორია:მელეუზის რაიონის სოფლები
არსენალი ლონდონი (საფეხბურთო კლუბი)
„არსენალი“ (Arsenal Football Club) — ინგლისური პროფესიონალური საფეხბურთო კლუბი. დაარსდა 1886 წელს ჩრდილოეთ ლონდონში. კლუბს თავისი ხანგრძლივი ისტორიის მანძილზე 13-ჯერ აქვს მოგებული ინგლისის ჩემპიონატი (დღევანდელი პრემიერლიგა), 13-ჯერ ინგლისის ასოციაციის თასი (რეკორდი), 2-ჯერ ინგლისის ლიგის თასი, 16-ჯერ ინგლისის სუპერთასი, ერთხელ საქალაქთაშორისო ბაზრობათა თასი და ერთხელ უეფა-ს თასების მფლობელთა თასი.
„არსენალი“ 1886 წელს დაარსდა და ყველაზე სამხრეთული კლუბი იყო, რომელიც საფეხბურთო ლიგას შეუერთდა. პირველი მნიშვნელოვანი წარმატებები მეთოფეებმა 1930-იან წლებში მოიპოვეს. მათ ამ პერიოდში 5-ჯერ მოიგეს ინგლისის ჩემპიონატი და 2-ჯერ ასოციაციის თასი. მეორე მსოფლიო ომის შემდეგ „არსენალი“ გახდა მეორე ინგლისური კლუბი, რომელმაც შეასრულა დუბლი და ერთ სეზონში მოიგო ინგლისის ჩემპიონატი და ასოციაციის თასი (1970–1971). კლუბისთვის განსაკუთრებით წარმატებული 1998–2006 წლები გამოდგა. 2004 წელს „არსენალი“ გახდა პირველი და ამ დროისთვის ერთადერთი კლუბი პრემიერლიგის ისტორიაში (1993 წლიდან), რომელმაც წაუგებლად მოიგო ინგლისის ჩემპიონატი. 2006 წელს, „არსენალი“ გახდა პირველი ლონდონური კლუბი, რომელმაც უეფა-ს ჩემპიონთა ლიგის ფინალს მიაღწია.
ადრეული წლები (1886-1910)
1886 წლის 1 დეკემბერს, სამხრეთ-აღმოსავლეთ ლონდონის უბან ვულვიჩში, სამხედრო აღჭურვილობის დამამზადებელი ქარხნის მუშებმა ჩამოაყალიბეს საფეხბურთო გუნდი სახელწოდებით „Dial Square“. პირველი კაპიტანი შოტლანდიელი დეივიდ დანსკინი იყო. ერთი თვის შემდეგ გუნდს სახელი შეეცვალა და „Royal Arsenal“ ეწოდა, ამავე სახელწოდების მქონე კომპლექსის პატივსაცემად. გუნდის პირველი სტადიონი ფლამსთიდ-ქომანი (Plumstead Common) იყო, თუმცა ძირითადად სამხრეთ-აღმოსავლეთ ლონდონში თამაშობდნენ, უბან ფლამსთიდის მეორე მხარეს, სტადიონ მანორ-გრაუნდზე. „Royal Arsenal“-მა პირველი ტიტულები 1890 და 1891 წლებში მოიგო და ეს ორი ერთადერთი შემთხვევები იყო, როცა გუნდმა ტიტული მოიგო ქალაქის სამხრეთ-აღმოსავლეთში ყოფნისას. 1891 წელს, „Royal Arsenal“ პირველი ლონდონური გუნდი გახდა, რომელიც პროფესიონალური იყო.
გუნდმა კიდევ ერთხელ შეიცვალა სახელი, როდესაც 1893 წელს შეზღუდული პასუხისმგებლობის საზოგადოებად ჩამოყალიბდა. მათ დაარეგისტრირეს ახალი სახელი, „Woolwich Arsenal“ და იმავე წლის ბოლოს შეუერთდნენ ინგლისის ფეხბურთის ლიგას. „Woolwich Arsenal“-მა მეორე დივიზიონში დაიყო და 1904 წელს პირველ დივიზიონში მოიპოვა ადგილი. სტადიონზე დასწრებადობის დაბალმა მაჩვენებალმა, მუშების მძიმე ფინანსურმა მდგომარეობამ და ქალაქში ახალი კლუბების გაჩენამ გუნდი გაკოტრებამდე მიიყვანა 1910 წელს. გუნდის საქმეებში ჩაერთვნენ ბიზნესმენი ჰენრი ჯორჯ ნორისი და უილიამ ჰოლი და მისი სხვაგან გადატანა მოისურვეს.
1913 წელს, მეორე დივიზიონში დაქვეითების შემდეგ, „Woolwich Arsenal“ გადავიდა ახალ არსენალის სტადიონზე, ჩრდილოეთ ლონდონის უბან ჰაიბერიში. ამის შემდეგ გუნდმა მესამედ შეიცვალა სახელი, ის შემოკლდა და გახდა „The Arsenal“. 1919 წელს ინგლისის ფეხბურთის ლიგამ კენჭისყრით გადაწყვიტა არსენალის პირველ დივიზიონში აღზევება დაქვეითებული „ტოტენჰემ ჰოტსპურის ნაცვლად. გავრცელდა ხმები, რომ კლუბის წარმომადგენლებმა ეს ლიგის წევრების მოსყიდვით შეძლეს. იმავე წლის ბოლოდან, ოფიციალურ დოკუმენტებში გუნდის დასახელებიდან ქრება არტიკლი „The“ და იწოდება სახელით „Arsenal“, რითაც ცნობილია დღესდღეობით.
მფლობელები
საფეხბურთო კლუბი არსენალი ეკუთვნის კომპანია "არსენალ ჰოლდინგს", რომელთაც ფლობენ:
სქოლიო
კატეგორია:ინგლისის საფეხბურთო კლუბები კატეგორია:ლონდონი კატეგორია:არსენალი ლონდონი კატეგორია:ინგლისის პრემიერლიგის კლუბები
რატევანი
რატევანი — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, მდებარეობს მდინარე მაშავერის მარცხენა ნაპირზე. ზღვის დონიდან 600 მეტრზე, ბოლნისიდან დაშორებულია 2 კილომეტრით. 2014 წლის აღწერის მონაცემებით სოფელში ცხოვრობს 1370 კაცი.
ისტორია
სოფელი განსახლებულია ძირითადად ბოლნისი-კაზრეთის გზაზე მარჯვენა მხარეს, ხოლო სავარგულები ძირითადად მდ. მაშავერას გასწვრივ თემის აღმოსავლეთით (ბოლნისის მხარეს). სოფლის ჩრდილოეთით მდებარეობს გაუქმებული სარწყავი არხი, XVI–XVII საუკუნეების წმ. გიორგისა და ღვთისმშობლის ეკლესიები.
სამხრეთით მოქმედი სარწყავი არხი, რკინიგზის ლიანდაგი, მდინარე მაშავერა, დენის წისქვილი, ხრიოკი გორაკები, სავარგულები.
სოფელში არის წმ. გიორგის სახელობის მოქმედი ეკლესია. ასევე არის XIII-XIV საუკუნეების წმ. ბარბარეს სახელობის ნაეკლესიარი, რომლისგანაც შემორჩენილია მხოლოდ შენობის აღმოსავლეთის კედელი.
სქოლიო
კატეგორია:ბოლნისის მუნიციპალიტეტის სოფლები
ბალურანის ეროვნული პარკი
ბალურანი (Taman Nasional Baluran) — ეროვნული პარკი ინდონეზიაში, აღმოსავლეთ იავის პროვინციაში. კლიმატი შედარებით მშრალია. პარკი მოიცავს დაბლობის ტყეებს, სავანებს, მანგროს ტყეებსა და ბორცვებს, ასევე ბალურანის მთას (1 247 მ).
ეროვნული პარკი მდებარეობს კუნძულ იავის უკიდურეს ჩრდილო–აღმოსავლეთ ნაწილში, კუნძულ ბალისა და მადურის სიახლოვეს. ჩრდილოეთით ესაზღვრება მადურის სრუტე, აღმოსავლეთით — ბალის სრუტე, დასავლეთით — მდინარე ბაჯულმატი და სამხრეთით მდინარე კლოკორანი. პარკს დაახლოებით წრის ფორმა აქვს, რომლის ცენტრშიც ჩამქრალი ვულკანი ბალურანი მდებარეობს. ფართობი 25 000 ჰექტარია. შედგება ხუთი ზონისაგან.
პარკში ძირითადად წარმოდგენილია ტყისა და სავანის მცენარეულობა. სანაპირო შედგება უსწორმასწორო ნახევარკუნძულებისა და უბეებისგან. გამოირჩევა მარჯნის არეალები, ქვიშიანი პლაჟები და მიქცევა-მოქცევის არეალები.
ეროვნული პარკი 1980 წელს შეიქმნა.
სქოლიო
კატეგორია:ინდონეზიის ეროვნული პარკები კატეგორია:აღმოსავლეთ იავის გეოგრაფია კატეგორია:აღმოსავლეთ იავის ღირსშესანიშნაობები
სანტა-კრუს-დელ-ვალიე
სანტა-კრუს-დელ-ვალიე (Santa Cruz del Valle) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის არენას-დე-სან-პედროს კომარკის შემადგენლობაში. ფართობი — 15,15 კმ². მოსახლეობა — 329 კაცი (2022 წ.).
კორკოვადოს ეროვნული პარკი (ჩილე)
კორკოვადოს ეროვნული პარკი (Parque Nacional Corcovado) – ეროვნული პარკი ჩილეში, ლოს-ლაგოსის რეგიონში. პარკს ესაზღვრება კორკოვადოს ყურე და კორკოვადოს მთა. დაარსდა 2005 წელს. ფართობი 2,096 კმ² (209.623 ჰა).
ვანილა აისი
რობერტ მეთიუ ვან უინკლი (Robert Matthew Van Winkle), უკეთ ცნობილი ვანილა აისის სახელით (Vanilla Ice; დ. 31 ოქტომბერი, 1967. დალასი, ტეხასი, აშშ) — ამერიკელი რეპერი, რომელიც თავისი 1990 წლის ჰიტისთვის — „Ice Ice Baby“ არის ცნობილი.
რესურსები ინტერნეტში
კატეგორია:ამერიკელი რეპერები კატეგორია:დაბადებული 1967 კატეგორია:დაბადებული 31 ოქტომბერი
დაშთ-ი-მარგო
დარი ენაზე „დაშთ“ ნიშნავს ვაკეს, ხოლო „მარგო“ მკვდარს.
რესურსები ინტერნეტში
კატეგორია:ავღანეთის უდაბნოები
ლვივსკი-ოტრუბი
ლვივსკი-ოტრუბი (Львівські Отруби) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 126 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
მინგეჩაურის პოლიტექნიკური ინსტიტუტი
მინგეჩაურის პოლიტექნიკური ინსტიტუტი (Mingəçevir Politexnik İnstitutu MPI)  — საჯარო ინსტიტუტი მინგეჩაურში, აზერბაიჯანი. ეს არის უმაღლესი სასწავლებელი,რომელიც ოფიციალურად აკრედიტებული და / ან აღიარებულია აზერბაიჯანის განათლების სამინისტროს მიერ. სასწავლებელი გასცემს ბაკალავრის დიპლომს რამდენიმე სფეროში.
უნივერსიტეტი დაარსდა 1990 წელს, როგორც აზერბაიჯანის ნავთობისა და მრეწველობის სახელმწიფო უნივერსიტეტის ფილიალი, მას ერქვა აზერბაიჯანის ინდუსტრიული უნივერსიტეტი 1992 წლამდე. დამოუკიდებელ უნივერსიტეტად ის მინგეჩაურის ენერგიის ინსტიტუტის სახელით ჩამოყალიბდა. 1993 წელს მას ეწოდა მინგეჩაურის პოლიტექნიკური უნივერსიტეტი.
ისტორია
მინგეჩაურის პოლიტექნიკური ინსტიტუტი იყო მ. აზიზბაიოვის სახელობის ინდუსტრიული უნივერსიტეტის ფილიალი, რომელიც დაფუძნდა და დაიწყო ფუნქციონირება აზერბაიჯანის რესპუბლიკის მინისტრთა კაბინეტის 1991 წლის 23 აპრილის N274 ბრძანების შესაბამისად. მოგვიანებით, 1992 წლის 1 ივლისს, მინისტრთა კაბინეტის N371 გადაწყვეტილებით, ფილიალი გახდა მინგეჩაურის ენერგეტიკის ინსტიტუტი. 1993 წლის 4 აგვისტოს რესპუბლიკის მინისტრთა კაბინეტის N 427 დადგენილების შესაბამისად მისი სახელი ოფიციალურად შეიცვალა და მინგეჩაურის პოლიტექნიკური ინსტიტუტი გახდა. 2015 წლის 24 ივლისის აზერბაიჯანის პრეზიდენტის N1335 დადგენილების თანახმად, მინგეჩაურის პოლიტექნიკური ინსტიტუტის ბაზაზე შეიქმნა მინგეჩაურის სახელმწიფო უნივერსიტეტი. ეს უნივერსიტეტი პოლიტექნიკური ინსტიტუტის ბაზაზე პერსონალის გადამზადების მიზნითაა დაფუძნებული.
ინსტიტუტი მდებარეობს სამსართულიან შენობაში, მინგეჩაურის ცენტრში. ის გარემონტებულია ევროპული სტანდარტების მიხედვით და აკმაყოფილებს თანამედროვე მოთხოვნებს. ინსტიტუტს ჰქონდა 24 აუდიტორია, სხვადასხვა საგნების ლაბორატორიები, ოფისები, სპორტული კომპლექსები და 280 ადგილიანი სააქტო დარბაზი.
ამავდროულად, სასწავლო პროცესისთვის შეიქმნა ორი ოთახი - აუდიტორიები 20-30 ადამიანისთვის, „აზერბაიჯანის თბოელექტროსადგურებში“, რაც თანამედროვედაა აღჭურვილი და საგნების უფრო სრულყოფილად დაუფლების საშუალებას იძლევა.
წამყვანი დარგენი
ამ სპეციალობებისთვის გათვალისწინებულია ბაკალავრებისთვის ტრენინგ-კურსებიც. სპეციალისტები ტრენინგებს ატარებენ სრულ და ნახევარ განაკვეთზე, ორ ენაზე, აზერბაიჯანულად და რუსულად.
უფლისციხის ღვთისმშობლის ეკლესია
უფლისციხის ღვთისმშობლის ეკლესია — ეკლესია გორის მუნიციპალიტეტის სოფელ უფლისციხეში. მდებარეობს სოფლის სამხრეთ-აღმოსავლეთით 150 მეტრის მოშორებით. თარიღდება ფეოდალური ხანით.
ლიტერატურა
კატეგორია:გორის მუნიციპალიტეტის ტაძრები კატეგორია:ღვთისმშობლის სახელობის ეკლესიები
მინგეჩაურის პოლიტექნიკური ინსტიტუტი
კამპუსი
მინგეჩაურის პოლიტექნიკური ინსტიტუტის კამპუსი მდებარეობს აზერბაიჯანში, მინგეჩაურში. ის ცენტრალურ ბიბლიოთეკას, უნივერსიტეტის ლაბორატორიებს და კომპიუტერულ ცენტრს მოიცავს. კომპიუტერული ცენტრის რეაბილიტაცია 1997 წლიდან 1998 წლამდე მიმდინარეობდა. ცენტრი შედგება 3 გამოთვლითი ტექნიკის ლაბორატორიისა და სალექციო დარბაზისაგან. ინსტიტუტის ბიბლიოთეკა და სამკითხველო დარბაზი სტუდენტებს წიგნებზე წვდომას უადვილებს. უნივერსიტეტს აქვს თანამედროვე სტანდარტების სპორტული კომპლექსი და სამედიცინო კომპლექსი, რომლის ფართობი 1 200 კვადრატულ მეტრს აღწევს.
სქოლიო
კატეგორია:აზერბაიჯანის უნივერსიტეტები
Beatles for Sale (No. 2)
Beatles for Sale (No. 2) — ინგლისური როკ-ჯგუფ The Beatles-ის EP. გამოიცა 1965 წლის 4 ივნისს. გამოვიდა მხოლოდ მონო-ფორმატში. მისი კატალოგის ნომერია GEP 8938.
სქოლიო
კატეგორია:1965 წლის EP-ები კატეგორია:The Beatles-ის EP-ები კატეგორია:ალბომები ჯორჯ მარტინის პროდიუსერობით
Crassispira monilis
Crassispira monilis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჩარლზ რენი მაკინტოში
მინი|250პქ|ჩარლზ რენი მაკინტოში ჩარლზ რენი მაკინტოში – (დ. 7 ივნისი, 1868 — გ. 10 დეკემბერი, 1928)   — შოტლანდიელი არქიტექტორი, მხატვარი, აკვარელისტი და მოქანდაკე. ის იყო ხელოვნებისა და ხელოსნობის მოძრაობის დიზაინერი და ასევე, გაერთიანებულ სამეფოში არტ–ნუვოს მთავარი წარმომადგენელი. მან მნიშვნელოვანი გავლენა მოახდინა ევროპულ დიზაინზე. დაიბადა გლაზგოში და გარდაიცვალა ლონდონში. ცხოვრება
ბიოგრაფია
მაკინტოში დაიბადა 1868 წლის 7 ივნისს გლაზგოში, N70 პარსონის ქუჩაზე. იგი იყო ხუთიდან მეოთხე შვილი და მეორე ვაჟი უილიამ და მარგარეტ მაკინტოშებისა. ახალგაზრდა ჩარლზი სწავლობდა რეიდის საჯარო სკოლასა და ალან გლენის ინსტიტუტში (Allan Glen's Institution). 1890 წელს მაკინტოში გახდა მეორე სტუდენტი, რომელმაც მიიღო ალექსანდრე ტომსონის სამოგზაურო დაფინანსება, დაწესებული ძველი კლასიკური არქიტექტურის შესწავლის გასაღრმავებლად. მაკინტოშს დაევალა ბატონი ტომსონის ნამუშევრებში ილუსტრირებული პრინციპების შესწავლა. დაბრუნებისას მან განაახლა არქიტექტურული საქმიანობა ჰანიმანისა და კეპის ფირმაში, სადაც, 1899 წელს, პირველ გრანდიოზულ არქიტექტურულ პროექტზე, გლაზგოს ჰერალდის შენობაზე მუშაობას შეუდგა.
გლაზგოს ხელოვნების სკოლაში ჩარლზ რენი მაკინტოში შეხვდა კოლეგას, მხატვარ მარგარეტ მაკდონალდსს. "ოთხეულის" სახელით ცნობილი თანამშრომელთა ჯგუფის წევრებიდან ეს ორი 1902 წელს დაქორწინდა. 1907 წელს, რამდენიმე წარმატებული სამშენებლო პროექტის შემდეგ, მაკინტოში ჰანიმანის და კეპის პარტნიორი გახდა. ფირმაში მოღვაწეობის პერიოდში მან არქიტექტურული სტილი დახვეწა. შოტლანდიის ქუჩის სკოლის შენობა მისი უკანასკნელი მნიშვნელოვანი ქმნილება გახდა. ეკონომიკურმა სირთულეებმა ბევრი არქიტექტურული ფირმის დახურვა გამოიწვია, მან 1913 წელს დატოვა ჰანიმანის და კეპის ფირმა და საკუთარი საქმის გახსნა სცადა. წყვილმა ოფისი ვერ შეინარჩუნა და დასასვენებლად საფფოლკში გაემგზავრა, სადაც მაკინტოშმა უამრავი აკვარელი შექმნა. ერთი წლის შემდეგ მაკინტოში ისევ ლონდონში დაბრუნდა, სადაც განაგრძობდა ხატვას და შექმნა ტექსტილის დიზაინი. 1916 წელს მაკინტოშმა მიიღო დაკვეთა ვ.ჯ ბასეტ-ლოუქის სახლის ხელახალ დიზაინზე. ეს წამოწყება იყო მისი უკანასკნელი არქიტექტურული და ინტერიერის დიზაინის
დიზაინის გავლენა
ცხოვრების უმეტესი ნაწილი მან გლაზგოში გაატარა. ქალაქი მდებარეობს მდინარე კლაიდის სანაპიროს გასწვრივ. ინდუსტრიული რევოლუციის დროს ქალაქს ჰქონდა მსოფლიოში ერთ-ერთი უდიდესი, მძიმე ტექნიკის წარმოება და გემთმშენებელობა. ქალაქი გაიზარდა და აყვავდა, რასაც მოჰყვა სწრაფი რეაგირება სამომხმარებლო საქონლის წარმოებისა და ხელოვნების განვითარების სახით. დიდი პოპულარობა მოიპოვა მასობრივი წარმოების საგნებმა. ინდუსტრიულ რევოლუციასთან ერთად, მაკინტოშის დიზაინზე უდიდესი გავლენა იქონია აზიურმა სტილმა და მოდერნისტულმა იდეებმა. როდესაც გლობალიზაციის შედეგად იაპონიის იზოლაციონისტური რეჟიმი შერბილდა, იაპონელებმა გაუხსნეს მსოფლიოს საკუთარი კულტურა. იაპონური დიზაინიც დიდად პოპულარული გახდა. გლაზგოს განსაკუთრებით მჭიდრო კავშირს ამ აღმოსავლურ ქვეყანასთან განსაზღვრავდა გემთმშენებლობა. მდინარე კლაიდზე ფლოტის მშენებლობაში იაპონელი ინჟინრებიც მონაწილეობდნენ. იაპონური დიზაინი უფრო ხელმისაწვდომი გახდა დასავლური სამყაროსთვის და საყოველთაო აღტაცება მოიპოვა. ამ გატაცებამ იმდენად მოიცვა ყველა, რომ გაჩნდა ახალი ტერმინი - იაპონიზმი.
ამ სტილს მაკინტოშიც ეთაყვანებოდა თავშეკავებულობის და მხატვრული ენის სისხარტის, მარტივი ფორმებისა და ბუნებრივი მასალების გამოყენების, ფაქტურისა და მსუბუქი შუქ-ჩრდილის გამო. დასავლური სტილის ავეჯი განიხილებოდა როგორც სამშვენისი, რომელშიც ჩანს მფლობელის სიმდიდრე და ნივთის მაღალი ღირებულება იმის მიხედვით, თუ რამდენად დიდხანს იქმნებოდა იგი. იაპონური ავეჯის დიზაინი ყურადღებას ამახვილებს ორგანულ კავშირზე იმ სივრცესთან, სადაც ავეჯი უნდა იდგეს და სადაც მან სიმყუდროვისა და სიმშვიდის შეგრძნება შექმნას.
კატეგორია:დაბადებული 7 ივნისი კატეგორია:დაბადებული 1868 კატეგორია:გარდაცვლილი 10 დეკემბერი კატეგორია:გარდაცვლილი 1928 კატეგორია:შოტლანდიელი არქიტექტორები
NSYNC
NSYNC (აგრეთვე სტილიზებული, როგორც *NSYNC ან 'N Sync) — ამერიკული ბოიბენდი, რომელიც ორლანდოში (ფლორიდა, აშშ) დაარსდა. მასში შედიოდნენ ლენს ბასი, ჯეისი ჩეიზესი, ჯოუი ფეტოუნი, კრის კირკპატრიკი და ჯასტინ ტიმბერლეიკი. ჯგუფის დაშლის შემდეგ, სოლო-ალბომები მხოლოდ ტიმბერლეიკმა და ჩესეზმა გამოუშვეს.
რესურსები ინტერნეტში
კატეგორია:1995 წელს ჩამოყალიბებული ჯგუფები კატეგორია:2002 წელს დაშლილი ჯგუფები კატეგორია:Jive Records-ის შემსრულებლები კატეგორია:ამერიკული ბოიბენდები კატეგორია:ამერიკული პოპ-ჯგუფები კატეგორია:RCA Records-ის შემსრულებლები
ასარ თაბრიზი
ასარ თაბრიზი, შამსედინ ჰაჯი მუჰამედ (გ. 1390) — სპარსელი პოეტი და სწავლული. წერდა სპარსულად. ავტორია რამდენიმე შრომისა ლიტერატურის თეორიის საკითხებზე. ჰქონია მრავალი კასიდა, ღაზალი, კიტა, რობაი. ჩვენამდე მოაღწია მხოლოდ ერთმა პოემამ („მეჰრი და მუშთარი“, 1376), რომელშიც ავტორი უმღერის წმინდა და ძლიერ სიყვარულს, მეგობრობას, ერთგულებას, გმირობას. პოემაში ვხვდებით სოციალურ მოტივებსაც და ბედის სამდურავსაც. პოეტი ავლენს ასტრონომიის კარგ ცოდნას.
ლიტერატურა
კატეგორია:გარდაცვლილი 1390 კატეგორია:სპარსელი პოეტები
ახრიკ ცვეიბა
ახრიკ ცვეიბა (დ. 10 სექტემბერი, 1966, გუდაუთა) — საბჭოთა, რუსი და უკრაინელი ფეხბურთელი, პოზიციით მცველი. საბჭოთა კავშირის სპორტის ოსტატი (1989).
რესურსები ინტერნეტში
კატეგორია:დაბადებული 1966 კატეგორია:დაბადებული 10 სექტემბერი კატეგორია:სოხუმის დინამოს ფეხბურთელები კატეგორია:თბილისის დინამოს ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:საბჭოთა კავშირის ნაკრების ფეხბურთელები კატეგორია:უკრაინელი ფეხბურთელები კატეგორია:კიევის დინამოს ფეხბურთელები კატეგორია:ელისტას ურალანის ფეხბურთელები კატეგორია:მოსკოვის დინამოს ფეხბურთელები კატეგორია:გუდაუთის მუნიციპალიტეტში დაბადებულები
სამაროვკა (ბაშკირეთი)
სამაროვკა (Һамар; Самаровка) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 52 ადამიანი. რაიონულ ცენტრ მელეუზიდან დაშორებულია 12 კილომეტრით. უახლოესი რკინიგზის სადგურია მელეუზი, რომელიც დაშორებულია 12 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (88%).
სქოლიო
კატეგორია:მელეუზის რაიონის სოფლები
ლვოვე (ბერისლავის რაიონი)
ლვოვე (Львове) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 2565 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
კავკასიის მინერალური წყლები
thumb|რაიონის გერბი კავკასიის მინერალური წყლები — სხვადასხვაგვარი და უხვი მინერალური წყაროებით მდიდარი ბალნეოლოგიური კურორტების რაიონი სტავროპოლის მაღლობისა და კავკასიონის ჩრდილოეთ კალთების შესაყარზე, რუსეთის ფედერაციის სტავროპოლის მხარე. მნიშვნელოვანი კურორტებია: პიატიგორსკი, კისლოვოდსკი, ესენტუკი, ჟელეზნოვოდსკი.
პირველ ცნობებს კავკასიის მინერალური წყლების შესახებ გვაწვდის ექიმი გ. შობერი (1717), რომელიც პეტრე I-ს გაუგზავნია ჩრდილოეთ კავკასიაში მინერალური წყაროების შესასწავლად. კურორტები მოეწყო 1803 წელს; 1972 წელს ექსპლუატაციაში იყო 90 წყარო (სულ ცნობილია 130 წყარო). კავკასიის მინერალური წყლების სამეცნიერო ცენტრია პიატიგორსკის ბალნეოლოგიური ინსტიტუტი (შეიქმნა 1920 წელს).
ლიტერატურა
კატეგორია:რუსეთის კურორტები კატეგორია:სტავროპოლის მხარე კატეგორია:კავკასიის კურორტები
დღამში (ოჩამჩირის მუნიციპალიტეტი)
დღამში — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ჯგერდის თემი), მდინარე დღამშის ორივე ნაპირზე. ზღვის დონიდან 120 მ, ოჩამჩირიდან 28 კმ. 2008 წლიდან ოკუპირებულია რუსეთის ფედერაციის მიერ. მისი ქართული დასახელებაა დღამიში. სახელწოდება წარმოებულია ზანურ-სვანური ტოპონიმების მაწარმოებლი -ში სუფიქსით. 1886 წელს ჯგერდის თემში შედიოდა დღამიშის სახელით. სოფლის სახელი აფხაზურ ყაიდაზეა გაფორმებული და „დღამშ-ი“ (Дҕамшь) ეწოდება.
სქოლიო
კატეგორია:ჯგერდის თემის სოფლები
სანტა-მარია-დელ-ტიეტარი
სანტა-მარია-დელ-ტიეტარი (Santa María del Tiétar) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის არენას-დე-სან-პედროს კომარკის შემადგენლობაში. ფართობი — 12 კმ². მოსახლეობა — 499 კაცი (2022 წ.).
სქოლიო
კატეგორია:ავილის მუნიციპალიტეტები
ფელიქს დერელი
ფელიქს დ'ერელი (Félix d'Hérelle; დ. 25 აპრილი, 1873, მონრეალი, — გ. 22 თებერვალი, 1949, პარიზი) — კანადელი ფრანგი მიკრობიოლოგი, ბაქტერიოფაგების ერთ-ერთი აღმომჩენი და ფაგოთერაპიაში პირველი ცდების ავტორი.
მედიცინას სწავლობდა პარიზსა და ლეიდენში, შემდეგ მუშაობდა გვატემალის, მექსიკის, საფრანგეთისა და ნიდერლანდების ბაქტერიოლოგიურ ლაბორატორიებში. 1917 წელს შეისწავლა და დაწვრილებით აღწერა ნ. გამალეას მიერ 1898 წელს აღმოჩენილი მოვლენა, რომელსაც ბაქტერიოფაგია უწოდა. 1923–1927 წლებში ბაქტერიოლოგიური ლაბორატორიის დირექტორი იყო ალექსანდრიაში (ეგვიპტე), 1928 წლიდან კი — იელის უნივერსიტეტში ნიუ-ჰეივენში (აშშ). 1933-1935 წლებში დ'ერელი ორჯერ იყო საქართველოში. მუშაობდა თბილისის ბაქტერიოლოგიურ ინსტიტუტში. გიორგი ელიავასთან ერთად შეიმუშავა სპეციალიზებული ბაქტერიოფაგიის ინსტიტუტის შექმნის პროგრამა. დ'ერელის წინადადებით, ბაქტერიოფაგს იყენებენ ზოგიერთი ინფექციური დაავადების სამკურნალოდ. 1938 წლიდან გარდაცვალებამდე მუშაობდა პარიზში.
სქოლიო
კატეგორია:დაბადებული 25 აპრილი კატეგორია:დაბადებული 1873 კატეგორია:გარდაცვლილი 22 თებერვალი კატეგორია:გარდაცვლილი 1949 კატეგორია:კანადელი მიკრობიოლოგები
Crassispira montereyensis
Crassispira montereyensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
913
თარიღი უცნობია
*
ფალუნის საბადო
ფალუნის საბადო (შვედურად Falu gruva) — ისტორიული მნიშვნელობის საბადო შვედეთში. საბადო დახურეს 1992 წელს.
მაღაროების დახურვის მიუხედავად ქალაქ ფალუნის მოსახლეობა 36 447 (2005 წლის აღწერის 31 დეკემბრის მონაცემებით) კაცს ითვლის.
ქალაქ ფალუნს აქვს კარგად განვითარებული ინფრასტრუქტურა.
საბადოს ისტორია
მინი|მარცხნივ|ფასიანი ქაღალდი. მოწმობა ქონების წილადობის შესახებ. დიდი სპილენძის საბადო. [[1288 წ. (სტოკჰოლმის სამეფო არქივში დაცული ორიგინალი)]]
ისტორიულად, სპილენძის მოპოვება ტისკასიებერგზე (შვედურად Tiskasjöberg), სტორა კოპარბერგეტში (შვედურად Stora Kopparberget) სავარაუდოდ IX საუკუნეში უნდა დაწყებულიყო. საბადო შესაბამისი დოკუმენტებით XIII საუკუნიდანაა დამოწმებული.
ფალუნის მაღაროებში წიაღისეულის მოპოვების აქტიურ ხანად XVII საუკუნეა ცნობილი, სპილენძის მსოფლიო პროდუქციის 1,3 ხსენებულ საბადოებზე მოდოიდა. ფალუნის მაღაროებში მოიპოვებდნენ არა მხოლოდ სპილენძს, არამედ ოქროსა და ვერცხლსაც.
ფალუნი იყო შვედეთის ყველაზე დიდი ოქროს, ხოლო ვერცხლის მოპოვების მხრივ, მნიშვნელობით მეორე საბადო ადგილი.
იმის გამო, რომ მოპოვებითი სამუშაოები ძირითადად წინასწარი დაგეგმვის გარეშე მიმდინარეობდა, რამდენიმეჯერ ჩაქცეულა კიდეც აქა-იქ ზოგიერთი მაღარო.
1687 წელს საბადოს მაღაროთა დიდი ნაწილი ჩაინგრა, მაგრამ არავინ დაშავებულა. მიზეზი იმისა, რომ მაღაროს ნგრევას შუა ზაფხულზე მსხვერპლი არ მოჰყოლია, იყო შვედეთის ერთ-ერთი ყველაზე დიდი სახალხო დღესასწაული.
პინგე სტორა სტეტენის (შვედურად Pinge Stora Stöten) მაღაროს სიღრმე არის 95 მ. ხოლო სიფართე - 350 მ.
XVIII საუკუნეში ფალუნის საბადომ დაკარგა მანამდელი მნიშვნელობა, თუმცა XIX საუკუნის ლამის ბოლო წლებამდე იგი მაინც რჩებოდა სპილენძის მოპოვების მნიშნელოვან ადგილად.
XX საუკუნეში კი აქ მაინც აგრძელებდნენ სამაღაროო საქმეს, თუმცა წარმოებული მადნის 30 % გოგირდისაგან, 5,5 % თუთიისაგან, 2 % ტყვიისაგან და მხოლოდ 0,4 % სპილენძისაგან შედგებოდა. მადანი შეიცავდა ასევე ოქროსა და ვერცხლის მცირედ წილს.
ამჟამად, ფალუნში მაღაროს მუზეუმია, ხოლო 2001 წლიდან კი საბადოს გარკვეული ნაწილი აღიარებულია მსოფლიოს კულტურული მემკვიდრეობად.
საბადოს ლიტერატურული რეცეფცია
ფალუნის საბადომ ასახვა ჰპოვა მრავალი ავტორის შემოქმედებაში, რომელთაგან გერმანულ ლიტერატურაში ყველაზე მნიშვნელოვნად მიიჩნევა შემდეგი ავტორები და ნაწარმოებები:
ლიტერატურულ რეცეფციას სათავე დაუდო ერთმა საკმაოდ გახმაურებულმა შემთხვევამ: 1677 წელს, ფალუნში ქორწილამდე რამდენიმე დღით ადრე მაღაროელი გაუჩინარდა. ცნობილია მაღაროელის სახელიც, - ფეტ მაც ისრაელსსონი (Fet Matts Israelsson) რქმევია. 1719 წელს საბადოს ერთ-ერთ შახტში მაღაროელები, სრულიად შემთხვევით გაუჩინარებული კაცის ცხედარს გადააწყდნენ, რომელიც მისმა გაუთხოვრად დარჩენილმა, უკვე დაბერებულმა საცოლემ ამოიცნო. გვამი სპილენძის ხსნარით ისე გაჟღეთილიყო, რომ მიცვალებულს ლამის პირვანდელი ახალგაზრდული სახე შეენარჩუნებინა. სწორედ ეს გახდა ლიტერატურული ინსპირაციის წყარო.
ლიტერატურა
კატეგორია:მსოფლიო მემკვიდრეობის ძეგლები შვედეთში
ბათერსტის კუნძული (ავსტრალია)
ბათერსტი (Bathurst Island) — კუნძული ტიმორის ზღვის აღმოსავლეთში. ტივის კუნძულებიდან ერთ-ერთი (კუნძულ მელვინთან ერთად) ავსტრალიის ჩრდილოეთ ტერიტორიაში. კუნძულს სახელი დაერქვა ჰენრი ბათერსტის საპატივსაცემლოთ. კუნძულის მოსახლეობა შეადგენს 1640 კაცს.
გეოგრაფია
გეოგრაფიულად შედის ტივის კუნძულების შემადგენლობაში. მდებარეობს ქალაქ დარვინიდან ჩრდილოეთით დაახლოებით 80 კმ-ში და მისი ფართობია დაახლოებით 2600 კმ².
ზაფხულში კუნძულზე ძალიან ცხელა: ტემპერატურა აღწევს 34 °C-ს. ზამთარში მაქსიმალური ტემპერატურაა 33 °C, მინიმალური — 16 °C.
ისტორია
კუნძული ევროპელებმა აღმოაჩინეს მხოლოდ 1644 წელს, თუმცა მანამდე დიდი ხნით ადრე ის დასახლებული იყო ავსტრალიელი აბორიგენებით. კუნძულის პირველი ევროპელი აღმომჩენი გახდა ნიდერლანდელი მოგზაური აბელ ტასმანი. შემდგომში, 1818 წელს, კუნძული გამოიკვლია ფილიპ პარკერ კინგმა და ბატერსტის მესამე გრაფის ჰენრი ბატერსტის პატივსაცემად დაარქვა მისი სახელი. საკმაოდ დიდი დროის განმავლობაში კუნძული ევროპელების არანაირ ყურადღებას არ იპყრობდა.
ცხოვრებამ კუნძულ ბათერსტზე განიცადა მნიშვნელოვანი ცვლილებები მას შემდეგ, როდესაც იქ გამოჩნდა კათოლიკე მისიონერი და ეპისკოპოსი ფრანცისკ ქსავიერ გზელი (Francis Xavier Gsell), დაბადებული ელზას-ლოტარინგიაში. 1910 წელს მან შეძლო სამხრეთ ავსტრალიის ადმინისტრაციის დაყოლიება გამოეყო მისთვის ნაკვეთი 10 ათასი აკრის ფართით კუნძულ ბათერსტზე, რომ იქ აბორიგენებისთვის დაეარსებინა ქრისტიანული მისია. მაგრამ ეს გაქრისტიანების პროცესი მიმდინარეობდა დიდი სიძნელეებით.
1942 წლის 19 თებერვალს კუნძული ბათერსტი დაბომბა იაპონიის ავიაციამ.
1978 წელს კუნძულის ფლობა ოფიციალურად გადაეცა ადგილობრივ ტივის აბორიგენებს. დღეისათვის ბათერსტი ტივის მიწის საბჭოს მმართველობაშია, რომელიც ასევე იძლევა კუნძულზე არამკვიდრი მოსახლეობის შესვლაზე თანხმობას.
მოსახლეობა
კუნძულის ყველაზე დიდი დასახლება, ნგუიუ (Nguiu), მდებარეობს მის სამხრეთ-აღმოსავლეთ ნაწილში, რომლის მოსახლეობის რაოდენობა შეადგენს დაახლოებით 1450 ადამიანს.
კუნძული ბათერსტი ავსტრალიელი აბორიგენების რეზერვაციის ნაწილია.
წყარო
კატეგორია:ავსტრალიის კუნძულები
მიკოლაივკა (ტიაჰინკის თემი)
მიკოლაივკა (Миколаївка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 858 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
გლდანისხევი (მდინარე)
გლდანისხევი, გლდანულა — მდინარე აღმოსავლეთ საქართველოში, ქალაქ თბილისის ჩრდილოეთ ნაწილში.
აღწერა
სათავე აქვს საგურამოს ქედის სამხრეთ კალთაზე, ზღვის დონიდან 1162 მეტრ სიმაღლეზე. მიემართება ჩრდილო-აღმოსავლეთიდან სამხრეთ-დასავლეთისაკენ. მდინარე მტკვარს ერთვის ავჭალასთან.
მდინარე გლდანისხევი, რომელიც იწყება ლელუბნისხევიდან, იერთებს რა მშრალიხევის წყლებს მიედინება სოფელ მამკოდისაკენ და შემდეგ სოფელ გლდანის გავლით ჩაედინება მტკვარში. აღნიშნულ მონაკვეთში, ანუ გლდანისხევის ზემოთში, ვიდრე მშრალიხევთან შერთვამდე მდინარე ცნობილია როგორც „ლელუბნისხევი“ (ამ მონაკვეთში იგი ვიწროა და ტყითაა შემოსილი), ქვემო მონაკვეთში კი „გლდანულა“ ეწოდება. ადგილობრივები მას „რიყეს“ ეძახიან. სხვადასხვა ლიტერატურაში ის მოხსენიებულია, როგორც „ლელუბნისწყლის“ ასევე „გლდანისწყლის“ სახელით.
მდინარე გლდანისხევის საერთო სიგრძეა 17 კილომეტრი, აუზის ფართობი 63 კმ². საზრდოობს თოვლის, წვიმისა და მიწისქვეშა წყლებით. წყალდიდობა იცის გაზაფხულზე, წყალმოვარდნა — ზაფხულში და შემოდგომაზე. ახასიათებს წყლის მცირე ხარჯი, რაც აიხსნება მისი წყლის გამოყენებითა და ცოტა შენაკადებით. გლდანისხევის ხეობა შუა და ქვემო დინებაში ვრცელია, აქვს დაბალნაპირებიანი კალაპოტი.
გლდანისხევს ერთვის 9 მცირე შენაკადი. წყლის საშუალო წლიური ხარჯია 0,21 მ³/წმ. მდინარის მარჯვენა მხარეზე გაშენებულია თბილისის უბანი ავჭალა, მარცხენა მხარეზე კი უბანი გლდანულა.
გამოჩენილი ქართველი გეოგრაფის ვახუშტის მთავარ შრომაში მდინარე მოიხსენიება როგორც „გრდანის მდინარე“.
გლდანისხევს რამდენიმე შენაკადი აქვს. აღნიშნული მდინარეები მცირეწყლიანობით ხასიათდება, ზაფხულის თვეებში კი თითქმის შრებიან.
ტოპონიმია
მდინარე გლდანისხევის აუზში მოფენილია შემდეგი ტოპონიმები:
მოვლენები
2010 წლის 24 ივნისს საღამოს 6 საათზე ინტენსიური წვიმების შედეგად ადიდებულმა გლდანისხევის მდინარემ დააზიანა გლდანი-ცხვარიჭამიის დამაკავშირებელი სატრანსპორტო ხიდი, ხოლო თბილისის შემოვლით გზაზე ესტაკადას ბურჯი მოურღვია და შუა ნაწილი ჩამოანგრია. სტიქიურ უბედურებას ორი ადამიანი ემსხვერპლა.
სქოლიო
კატეგორია:მცხეთა-მთიანეთის მხარის მდინარეები კატეგორია:თბილისის მდინარეები კატეგორია:მტკვრის შენაკადები
ჯესი რედმონ ფოსეტი
ჯესი რედმონ ფოსეტი (27 აპრილი, 1882 — 30 აპრილი 1961) — აფრო-ამერიკელი რედაქტორი, პოეტი, ესეისტი, რომანისტი და პედაგოგი.
ფოსეტის სამწერლო საქმიანობამ, რომელიც აფრო-ამერიკელთა ცხოვრებისა და ისტორიის ჭეშმარიტი სურათის ასახვაზე იყო ორიენტირებული, 1920-იანი წლების აფრო-ამერიკული ლიტერატურის ჩამოყალიბებას შეუწყო ხელი. მწერლის შემოქმედებაში წამოჭრილი იყო რასობრივი დისკრიმინაციისა და ფემინიზმის თემები. მისი შავკანიანი პერსონაჟები პროფესიულად დასაქმებულები იყვნენ, რაც იმ პერიოდის ამერიკული საზოგადოებისთვის წარმოუდგენელი იყო.
ფოსეტი ათწლეულების მანძილზე ვაშინგტონისა და ნიუ-იორკის სკოლებში ფრანგული ენის მასწავლებელი იყო. 1920-1930-იან წლებში მან ოთხი რომანი გამოაქვეყნა, რომლებიც საშუალო ფენის შავკანიანთა ცხოვრებას იკვლევენ. ფოსეტი აგრეთვე აფრო-ამერიკული საბავშვო ჟურნალის The Brownies' Book რედაქტორი და თანაავტორი იყო.
ცხოვრება და საქმიანობა
ჯესი რედმონ ფოსეტი 1882 წლის 27 აპრილს ნიუ-ჯერსის შტატის კამდენის ოლქში, ქალაქ ფრედერიკსვილში, დაიბადა, რომელიც დღეს ლოუნსაიდის სახელწოდებითაა ცნობილი. იგი რედმონ და ენი ფოსეტებისთვის მეშვიდე შვილი იყო. მისი მამა აფრიკის მეთოდისტური ეპისკოპალური ეკლესიის მოძღვარი იყო. ჯესის დედა ადრეულ ასაკშივე გარდაეცვალა, რის შემდეგაც მისი მამა ხელახლა დაქორწინდა. მისი მეორე ცოლი, ბელა, თეთრკანიანი ებრაელი იყო, რომელიც ქრისტიანობაზე მოექცა. წყვილს სამი შვილი შეეძინა. აგრეთვე მათ ოჯახს შეემატა ბელას სამი შვილი, რომლებიც მას პირველი ქორწინებიდან ჰყავდა. ფოსეტების მრავალრიცხოვანი ოჯახი სიდუხჭირეში ცხოვრობდა, თუმცა ორივე მშობელი შვილების განათლებას დიდ ყურადღებას აქცევდა.
ჯესიმ განათლება ქალაქის საუკეთესო აკადემიურ სასწავლებელში, ფილადელფიის გოგონათა საშუალო სკოლაში მიიღო, რის შემდეგაც სწავლა კორნელის უნივერსიტეტში განაგრძნო, რომელიც 1905 წელს კლასიკურ ენებში ბაკალავრის ხარისხით დაამთავრა. მოგვიანებით ფოსეტმა პენსილვანიის უნივერსიტეტში ფრანგული ფილოლოგიის მაგისტრის ხარისხი მიიღი.
1919 წელს ფოსეტმა ფერადკანიანი მოსახლეობის პროგრესის ეროვნული ასოციაციის ჟურნალში The Crisis დაიწყო მუშაობა, რომელიც უილიამ დიუბოას მიერ იყო დაარსებული. ფოსეტი ჟურნალს 1926 წლამდე რედაქტორობდა. 1921 წელს იგი ფერადკანიანი მოსახლეობის პროგრესის ეროვნული ასოციაციის წევრი გახდა და იმავე წელს პან-აფრიკის კონგრესზე ორგანიზაციის წარმომადგენელი იყო.
1926 წელს ფოსეტი მასწავლებლობას დაუბრუნდა. ამჯერად მან ნიუ-იორკში დეუიტ კლინტონის საშუალო სკოლაში დაიწყო სწავლება. იგი ნიუ-იორკის საჯარო სკოლებში 1944 წლამდე მუშაობდა.
1929 წელს ფოსეტი ჰერბერტ ჰარისზე დაქორწინდა, რომელიც სადაზღვევო ბროკერი იყო. წყვილი საცხოვრებლად ნიუ-იორკიდან ნიუ-ჯერსიში გადავიდა. 1958 წელს ჰარისი გარდაიცვალა, რის შემდეგაც ფოსეტი ნიუ-იორკში დაბრუნდა. იგი 1961 წელს კარდიოლოგიური პრობლემის გამო ფილადელფიაში გარდაიცვალა.
The Crisis-ის ლიტერატურული რედაქტორობა
ჯესი ფოსეტის The Crisis-ში მუშაობის პერიოდი ლიტერატურული კუთხით ჟურნალის ყველაზე ნაყოფიერ პერიოდად ითვლება. იგი The Crisis-ის კონტრიბუტორი 1918 წლის ივლისში გახდა, როცა ჟურნალში თავისი სტატიები ფილადელფიიდან გააგზავნა. მომდევნო თვეში ფოსეტს ჟურნალის რედაქტორი უილიამ დიუბოა დაუკავშირდა, რომელმაც მას სთხოვა, რომ ლიტერატურულ რედაქტორად სრულ განაკვეთზე სამუშაოდ ნიუ-იორკში გადასულიყო. ფოსეტმა The Crisis-ის ოფისში 1918 წლის ოქტობერში დაიწყო მუშაობა, სადაც მალევე საორგანიზაციო საკითხების განკარგვას შეუდგა.
როგორც ჟურნალის ლიტერატურულმა რედაქტორმა, ფოსეტმა ჰარლემის რენესანსის არაერთ ცნობილ მწერალს ხელი შეუწყო კარიერული ბილიკის გაკვალვაში, მათ შორის არიან კლოდ მაკკეი, ჯინ ტუმერი, ნელა ლარსენი, ჯორჯია დაგლას ჯონსონი, ენ სპენსერი და ლენგსტონ ჰიუზი. ფოსეტი პირველი ადამიანია, რომელმაც ჰიუზის ნამუშევრები გამოაქვეყნა. იგი The Crisis-ის საბავშვო ჟურნალის The Brownies' Book რედაქტორიც იყო, რომელშიც ჰიუზის რამდენიმე ადრეული ლექსი გამოქვეყნდა. მოგვიანებით ჰიუზმა თავის მემუარში დიდი ზღვა დაწერა: „ჯესი ფოსეტი, ჩარლზ ჯონსონი და ალან ლოკი ის ადამიანი არიან, რომლებმაც ქვეყანას შავკანიანთა ახალი ლიტერატურა მოავლინეს.“
სქოლიო
კატეგორია:დაბადებული 1882 კატეგორია:დაბადებული 27 აპრილი კატეგორია:გარდაცვლილი 1961 კატეგორია:გარდაცვლილი 30 აპრილი კატეგორია:XX საუკუნის ამერიკელი რომანისტები კატეგორია:ამერიკელი ქალი რომანისტები კატეგორია:კორნელის უნივერსიტეტის კურსდამთავრებულები კატეგორია:ამერიკელი ქალი პოეტები კატეგორია:XX საუკუნის ამერიკელი ესეისტები
ორმოსამარხი
მიცვალებულის ნეშტს პირდაპირ რომ არ დაჰყროდა მიწა, ორმოსამარხებს ზოგჯერ ძელებით ან თარით ხურავდნენ, ორმოს კედლებს კი ამოაშენებდნენ ან ამოლესავდნენ ხოლმე. იგივე დანიშნულება ჰქონდა ხის ან სხვა მასალისაგან დამზადებულ კუბოს (სარკოფაგს),, რომელიც ანტიკური ხანისადნ გავრცელდა. ზოგჯერ ამავე მიზნით მიცვალებულს ათავსებდნენ ორმოს გვერდით კედელში გამოთხრილ სათავსში. ამგვარ ორმოსამარხებს კატაკომბურ სამარხებს უწოდებდნენ.
ორმოსამარხებს თავზე ხანდახან მიწის ან ქვის ზვინულს აყრიდნენ (მიწაყრილიანი და და ქვაყრილიანი ორმოსამარხები). ძველთაგანვეა გავრცელებული ორმოსამარხების თავზე მემორიალური ძეგლების (სტელები, ფილები და სხვა) დადგმა. ხანდახან ამ ძეგლებზე სხვადასხვა გამოსახულება და წარწერაცაა ამოკვეთილი (ეპიტაფია).
ორმოსამარხებში აღმოჩენილ მასალას დიდი მნიშვნელობა აქვს ძველი საზოგადოების ნივთიერი და სულიერი კულტურის ისტორიის კვლევისათვის.
საქართველოში უძველესი ორმოსამარხები ადრინდელი ბრინჯაოს ხანით თარიღდება (ქვაცხელები). განსაკუთრებით მრავლადაა შესწავლილი გვიანდელი ბრინჯაოს, ადრინდელი რიკინისა და ანტიკური ხანის ორმოსამარხები (სამთავრო, ურბნისი, უფლისციხე და სხვა).
ლიტერატურა
კატეგორია:არქეოლოგიური ძეგლები
მერკისი
მერკისი (ასევე მიარკისი, ლიეტუვ. Merkys, ბელორ. Мяркіс, Мерычанка) — მდინარე ლიეტუვის სამხრეთ-აღმოსავლეთით, მდინარე ნიამუნასის მარჯვენა შენაკადი.
მდინარის სათავე ბელარუსში, ოშმიანის მაღლობზეა, ლიეტუვის საზღვართან. ერთვის მერკინეს დრუსკინინკაიადან 20 კილომეტრში ჩრდილო-აღმოსავლეთით.
მდინარე ზემო და ქვემო დინებებში დაკლაკნილია, საერთო სიგრძე 206 კმ-ია, აქედან ლიეტუვის ტერიტორიაზე 190 კმ, აუზის ფართობით 4.440 კმ², წყლის დანაკარგი შესართავიდან 14 კილომეტრში 35,2 მ³/წმ, უმეტესი — 49,8 მ³/წმ-მდე.
მერკისის შევსება შერეულად ხდება, ძირითადად ნიადაგიდან. წყალდიდობა მარტიდან მაისამდე იცის. იყინება დეკემბერში, მარტში ყინულცურვა იწყება. ყინული მდინარეზე არამყარია.
მერკისი ხე-ტყის დასაცურებლად გამოიყენება, სამეურნეო დანიშნულების ნაოსნობა არ ფიქსირდება.
ბოიბენდი
ბოიბენდი (იგივე ბიჭების მუსიკალური ჯგუფი) პოპ ან ჰიპ ჰოპ ჯგუფია, რომელშიც სამი ან მეტი ახალგაზრდა მომღერალი მამაკაცი ერთიანდება. მიდის მსჯელობა იმ საკითხზეც, ეწოდოს თუ არა ბოიბენდი ისეთ ჯგუფს, რომელშიც 5-ზე მეტი წევრია. ბოიბენდის წევრები, ხშირ შემთხვევაში, სიმღერასთან ერთად, ცეკვავენ და თავიანთი მუსიკის ფონზე, დახვეწილ ქორეოგრაფიულ ილეთებსაც ასრულებენ.
ბოიბენდების განსაზღვრის რაიმე განსაკუთრებული ნიშან-თვისება არ არსებობს, მაგრამ ასეთი ტიპის ჯგუფები ხშირად მეინსტრიმულ მუსიკალურ ტენდენციებს მიყვებიან, ახალი მოდური მიმართულებების შესაბამისად იცვლიან იერს, მისი წევრები პროფესიონალი მოცეკვავეები არიან და სრულყოფილ, დახვეწილ შოუებს ამზადებენ. ისინი, ძირითადად, საეკლესიო გუნდებიდან ან გოსპელის მუსიკალური ჯგუფებიდან აღმოცენდებიან, მაგრამ უფრო ხშირად, ბოიბენდების შექმნა მაინც მენეჯერებს და პროდიუსერებს უკავშირდება, რომლებიც ჯგუფებს გარეგნობის, პლასტიკურობის, გარეპვის უნარის და ვოკალური მონაცემების მიხედვით აკომპლექტებენ. ასეთი ტიპის ჯგუფებს ხშირად ხელოვნურია.
როგორც წესი, ბოიბენდებში სამიდან ექვს წევრამდეა, რომელთა რეპერტუარშიც საცეკვაო და სასიმღერო ნომრებია.
რესურსები ინტერნეტში
* კატეგორია:საცეკვაო მუსიკა კატეგორია:მუსიკალური ჯგუფები კატეგორია:პოპ-მუსიკა
პორტ-ლინკოლნი
პორტ-ლინკოლნი (Port Lincoln) — ქალაქი ავსტრალიაში. მდებარეობს ქვეყნის სამხრეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 14 088 ადამიანს. ქალაქის ფართობი შეადგენს 24,9 კმ²-ს. პორტ-ლინკოლნი შტატის ადმინისტრაციულ ცენტრ ადელაიდიდან დაშორებულია 649 კილომეტრით. ქალაქი მდებარეობს ეირის ნახევარკუნძულზე, მის სიახლოესვე მდებარეობს კოფინ-ბეის ეროვნული პარკი. ქალაქი დაარსდა 1836 წელს. გაშენებულია ავსტრალიის დიდი ყურის სანაპიროზე. ქალაქის მერია პიტერ დეივისი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
სქოლიო
კატეგორია:სამხრეთ ავსტრალიის ქალაქები
Crassispira nigerrima
Crassispira nigerrima — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ბრომო-ტენგერ-სემერუს ეროვნული პარკი
ბრომო-ტენგერ-სემერუ (Taman Nasional Bromo Tengger Semeru) — ეროვნული პარკი ინდონეზიაში. მდებარეობს აღმოსავლეთ იავის პროვინციაში, ქალაქ მალანგის აღმოსავლეთითა და პროვინციის დედაქალაქ სურაბაიის სამხრეთ-აღმოსავლეთით. ერთადერთი კონსერვაციული ტერიტორიაა ინდონეზიაში, სადაც წარმოდგენილია ერგი (ტენგერის ქვიშის ზღვა), ჩამქრალი ვულკანური კალდერის გასწვრივ, რომლისგანაც ოთხი ახალი კონუსი წარმოიქმნა. ეს უნიკალური მახასიათებელი მოიცავს 5 250 ჰექტარს და მდებარეობს ზღვის დონიდან 2 100 მეტრზე. მასივში ასევე მდებარეობს იავის უმაღლესი წერტილი, მოქმედი ვულკანი — სემერუ, ოთხი ტბა და 50 მდინარე.
ტენგერის ქვიშის ზღვა დაცულია 1919 წლიდან, ბრომო-ტენგერ-სემერუს ეროვნული პარკი კი 1982 წელს შეიქმნა.
სქოლიო
კატეგორია:ინდონეზიის ეროვნული პარკები კატეგორია:აღმოსავლეთ იავის გეოგრაფია კატეგორია:ინდონეზიის ბიოსფერული ნაკრძალები კატეგორია:აღმოსავლეთ იავის ღირსშესანიშნაობები
დერთუფა
დერთუფა — ძველი ქართული კულტურის კერა პალესტინაში. დერთუფაში იყო დედათა სავანე, რომლის წიგნსაცავიდან ჩვენამდე მოღწეულია ერთადერთი ხელნაწერი — IV საუკუნის ეგვიპტელი განდეგილისა და მონაზვნის, მაკარი ეგვიპტელის თხზულებათა შემცველი კრებული გადამწერ გრიგოლის ანდერძთან ერთად. ხელნაწერი XI საუკუნეს განეკუთვნება.
რესურსები ინტერნეტში
კატეგორია:ქართული ეკლესია-მონასტრები სირია-პალესტინაში
მილოვე
რესურსები ინტერნეტში
კატეგორია:ბერისლავის რაიონის სოფლები
გლენ ბალარდი
გლენ ბალარდი (Glen Ballard, დ. 1953. ნატჩეზი, მისისიპი, აშშ) — ამერიკელი ვეტერანი სიმღერის ტექსტების ავტორი და მუსიკალური პროდიუსერი. ყველაზე უკეთ ცნობილია, როგორც ალანის მორისეტის ალბომის Jagged Little Pill-ის პროდიუსერი, რომელმაც აშშ-ში თექვსმეტგზის პლატინის სტატუსი მოიპოვა და მსოფლიოს მასშტაბით, 30 მილიონიანი ტირაჟით გაიყიდა. ბალარდი ადრეული ასაკიდანვე უკრავდა ფორტეპიანოზე და მოგვიანებით გიტარაზე დაკვრაც ისწავლა. თავისი პირველი სიმღერა მან ათი წლის ასაკში დაწერა, ხოლო მეხუთე კლასიდან ადგილობრივი როკ-ჯგუფების წევრი იყო.
ჩანაწერები
გლენს შესრულებული აქვს სიმღერები ან სიმღერების თანაავტორია შემდეგ ჩანაწერებზე:
რესურსები ინტერნეტში
კატეგორია:ამერიკელი მუსიკალური პროდიუსერები კატეგორია:დაბადებული 1953 კატეგორია:გრემის ჯილდოს მფლობელები
შეუწყნარებელი სისასტიკე
შეუწყნარებელი სისასტიკე (Intolerable Cruelty) — ძმები კოენების 2003 წლის რომანტიკული კომედია.
სიუჟეტი
ცნობილი ადვოკატი მაილზ მეისი საოჯახო საქმეების ოსტატია. ის განქორწინების ყველა საქმეს იგებს. ერთ-ერთ საქმეზე ის გაიცნობსმერილინ ჰემილტონს, ქალს, რომელსაც გადაწყვეტილი აქვს გამდიდრდეს სარფიანი გათხოვებისა და განქორწინების შედეგად. მაილზი კი სწორედ მერილინის ქმრის ადვოკატია სასამართლო პროცესზე. პროცესს მაილზი მოიგებს. ამიტომ ის მერილინის შემდგომ სამიზნედ იქცევა.
რესურსები ინტერნეტში
კატეგორია:ინგლისურენოვანი ფილმები კატეგორია:ამერიკული ფილმები კატეგორია:2003 წლის ფილმები კატეგორია:რომანტიკული კომედიები კატეგორია:ძმები კოენების ფილმები
ვასილ ფირცხალავა
მღვდელ-მონაზონი ვასილ ფირცხალავა – ერისკაცობაში: ვასილ ალექსის ძე ფირცხალავა (დ. 16 იანვარი, 1923, ზუმი, ჩხოროწყუს მუნიციპალიტეტი — გ. 1960 ბეთანია, კვესეთი) — ქართველი საეკლესიო მოღვაწე, მღვდელმონაზონი.
გზა მონასტრამდე
დაწყებითი განათლება მიიღო მშობლიურ სოფელში, შემდეგ სწავლა განაგრძო ჯერ ზუგდიდში, შემდეგ წალენჯიხის პედაგოგიურ სასწავლებელში. 1942 წ. ჩაირიცხა სოხუმის პედაგოგიურ ინსტიტუტში, ისტორიის ფაკულტეტზე, რომელიც წარჩინებით დაამთავრა. განსაკუთრებული ნიჭით დაჯილდოებული ვასილის გამოსვლა სახელმწიფო გამოცდაზე ფირზე იწერებოდა. სტუდენტობისას მას დიდ მომავალს უწინასწარმეტყველებდნენ, მაგრამ ბერ-მონაზვნური ცხოვრება არჩია და 1954 წლის 26 ივლისს ბეთანიის მონასტერში მივიდა.
ბეთანიის მონასტერში
ბეთანიის მონასტერში იმ დროისთვის ორი გამოჩენილი ბერი — მამა გიორგი (მხეიძე) და მამა იოანე (მაისურაძე) მოღვაწეობდნენ. მონასტერს ხშირად სტუმრობდა მამა გაბრიელი. მამა ვასილი იყო მამა გაბრიელის თანამებრძოლი; მათ ერთი სულიერი მოძღვარი ჰყავდათ — მამა გიორგი (მხეიძე). 1955 წლის 24 იანვარს ბეთანიის მონასტრის წინამძღვარმა არქიმანდრიტმა იოანემ (მაისურაძე) იღუმენი გიორგის თანაშეწევნით მამა ვასილს შემოსა მცირე სქემა. 1955 წლის 10 აპრილს, სრულიად საქართველოს კათოლიკოს-პატრიარქმა მელქისედეკ III-მ ვასილს მღვდელ-მონაზვნად დაასხა ხელი. მამა ვასილს მღვდელმთავრობას სთავაზობდნენ, მაგრამ უარი თქვა: „სიტყვა მაქვს მიცემული, რომ ვემსახურო მამა იოანეს და მამა გიორგის და არ დავტოვო ბეთანიის მონასტერი ჩემს, ან მათ გარდაცვალებამდე“.
დევნა სარწმუნოებისთვის
კომუნისტურ ხელისუფლებაში ხრუშჩოვის მოსვლის შემდეგ სასულიერო პირთა დევნა გამძვინვარდა. იმ პერიოდში, როდესაც მამა ვასილი ბეთანიის მონასტერში მივიდა, იქ ყოფნას მოხუცებსაც კი უკრძალავდნენ. ახალგაზრდა კაცის გამოჩენა კი ყველას უკვირდა. ხელისუფლების წარმომადგენლები აიძულებდნენ მამა ვასილს დაეტოვებინა მონასტერი, მაგრამ ღვთის სიყვარულით აღსავსე ბერის ნება ვერ გატეხეს. მამა ვასილი მტკიცედ ამბობდა: „მე მონასტერს არ დავტოვებ“. როდესაც არც დევნამ და არც მუქარამ შედეგი არ გამოიღო, მამა ვასილი სასიკვდილოდ გაიმეტეს. ბერის ტრაგიკული აღსასრულის შესახებ დაიბეჭდა ამერიკაში გამოცემულ ჟურნალ „მართლმადიდებლურ სიტყვაშიც“.
ბერის ანდერძი
მამა ვასილი ანდერძის თანახმად, უნდა დაეკრძალათ ბეთანიის მონასტერში მამა იოანეს გვერდით, მაგრამ მისი სურვილი არ აღსრულდა და ის დაიკრძალა მის მშობლიურ სოფელ ზუმში.
მოგონებები
2008 წ. 29 მაისს სრულიად საქართველოს კათოლიკოს-პატრიარქმა ილია II-მ მიიღო მამა ვასილის მშობლიური კუთხიდან ჩამოსული მოსწავლეები, პედაგოგები და ბერის ნათესავები. შეხვედრაზე დაისვა ბერის ანდერძის აღსრულების საკითხი. უწმინდესმა და უნეტარესმა დასძინა, რომ მომავალში მამა ვასილის კანონიზაციის საკითხიც დადგება.
სქოლიო
კატეგორია:ქართველი ბერები კატეგორია:დაბადებული 16 იანვარი კატეგორია:დაბადებული 1923 კატეგორია:გარდაცვლილი 1960 კატეგორია: ჩხოროწყუს მუნიციპალიტეტში დაბადებულები ვ
The Beatles' Million Sellers
The Beatles' Million Sellers — ინგლისური როკ-ჯგუფ The Beatles-ის EP. გამოიცა 1965 წლის 6 დეკემბერს. გამოვიდა მხოლოდ მონო-ფორმატში. მისი კატალოგის ნომერია GEP 8946. დისკში შეტანილია ჯგუფის სიმღერები, რომლებიც მილიონზე მეტი ასლის ოდენობით გაიყიდა.
სქოლიო
კატეგორია:1965 წლის EP-ები კატეგორია:The Beatles-ის EP-ები კატეგორია:ალბომები ჯორჯ მარტინის პროდიუსერობით კატეგორია:Parlophone-ის EP-ები კატეგორია:ები-როუდის სტუდიებში ჩაწერილი ალბომები
ლატინუმი
ლატინუმი არის გერმანიის ფედერაციულ რესპუბლიკაში, ავსტრიასა და შვეიცარიაში ლათინური ენის ცოდნის დამადასტურებელი ცნობა, რომელიც გაიცემა სახელმწიფო გამოცდის ჩაბარების საფუძველზე. ლატინუმის გამოცდაზე ირკვევა გამოსაცდელი პირის უნარი თავი გაართვას ლათინურ ენაზე დაწერილ ტექსტს, რომლის წინაპირობაცაა ამ ენის ლექსიკის, მორფოლოგიისა და სინტაქსის დაუფლება გარკვეულ დონეზე. ლატინუმი მომდინარეობს examen Latinum-დან და ნიშნავს „ლათინურ გამოცდას“, ან „გამოცდას ლათინურში“.
გერმანია
1979 წლიდან მოყოლებული გერმანიის ფედერაციული რესპუბლიკის ზოგ მხარეში ე.წ. მცირე და დიდი ლატინუმი შეცვალა ლატინუმმა. მრავალ მხარეში პარალელურად არსებობდა შესაძლებლობა დიდი და მცირე ლათინუმის ჩაბარებისა.